Որոշ ծնողներից կարելի է լսել, որ փորձել են օգտագործել նստատեղ, սակայն երեխան նստատեղում չի ուզում մնալ։ Այս խնդիրը չի առաջանա, եթե երեխան ծնվելուց անմիջապես հետո տեղափոխվի միայն իր նստատեղով։ Ավելի մեծ երեխաների դեպքում որոշ հնարքների կարելի է դիմել: Ինքներդ մշտապես օրինակ ծառայեք՝ կապելով ձեր ամրագոտին։ Նաև թույլ տվեք, որ երեխան իր հետ որևէ փափուկ խաղալիք վերցնի։ Հեքիաթ պատմեք, երաժշտություն լսեք և անընդհատ գովեք երեխային։ Հիշեք, եթե դուք տրամադրվեք, որ երեխան պետք է նստի նստատեղին, և չզիջեք, երեխան կհարմարվի այդ մտքին և այլևս չի վիճի ձեզ հետ։